cyanic-selkie/wikianc huggingface dataset:
ตัวถูกเปลี่ยน
การเพิ่มความเข้มข้นของตัวถูกเปลี่ยน จะเพิ่มอัตราการเกิดปฏิกิริยาเนื่องจากโอกาสเกิดสารประกอบเชิงซ้อนระหว่างเอนไซม์กับตัวถูกเปลี่ยนเพิ่มขึ้น ยกเว้นความเข้มข้นของเอนไซม์จะเป็นปัจจัยจำกัด คือ เมื่อเพิ่มความเข้มข้นของตัวถูกเปลี่ยนไปถึงจุดหนึ่งแล้ว อัตราการเกิดปฏิกิริยาจะไม่เพิ่มขึ้นอีก เพราะเอนไซม์อิ่มตัวด้วยตัวถูกเปลี่ยน
ชอนชู หัวใจเพื่อแผ่นดิน
เรื่องย่อ
เรื่องราวกล่าวถึงสภาวะที่บ้านเมืองไม่สงบ เต็มไปด้วยศึกสงครามของเกาหลีโบราณ ตลอดจนการก้าวขึ้นสู่อำนาจของ ฮวางโบซูหญิงสาวที่ทะนงองอาจห้าวหาญจนกลายเป็นพระพันปีชอนชูซึ่งมีอำนาจล้นฟ้า ฮวางโบซูมีศักดิ์เป็นพระราชนัดดาของปฐมกษัตริย์แทโจ แม้ว่าเป็นหญิง แต่นางกลับมีเลือดอันทะนงองอาจและห้าวหาญของปฐมกษัตริย์
ด้วยเรื่องต้านศึกแคว้นเหลียวนี้เอง ทำให้พระเจ้าซองจงและฮวางโบซูพี่น้องต้องบาดหมางใจกัน ฮวางโบซูฐานะพระราชมารดา พระเจ้ามกจง พระราชาลำดับที่เจ็ดของราชวงศ์ หลังจากที่พระเจ้ามกจงเถลิงราชย์ ฮวางโบซูก็ใช้ฐานะพระพันปีแทรกแซงราชกิจสร้างฐานอำนาจในราชสำนักจนมีอำนาจล้นฟ้า พระอัจฉริยภาพและพระปรีชาสามารถของพระนางทำให้เกาหลีเป็นปึกแผ่นมั่นคง ปราศจากศึกภายใน สงครามภายนอก
เมื่อต้องเผชิญกับบ้านเมืองอันเป็นส่วนรวม ไม่ว่าพี่ชาย ลูกชายและคนรัก ในสายตาพระนางแล้วจึงเป็นเพียงเรื่องเล็กน้อยเท่านั้น ความห้าวหาญเด็ดเดี่ยวเช่นนี้จึงกลายเป็นอุดมคติเป็นความหวังการต่อสู้ของหญิงสาวยุคปัจจุบันเสียแล้ว
แม้ว่าพระพันปีชอนชูเป็นวีรสตรีที่หาได้ยาก กระนั้นก็ยังไม่อาจต้านทานอำนาจของความรักไปได้ พระนางทรงดื่มด่ำในความรักกับคิมชียังแม่ทัพใหญ่ซึ่งอยู่ภายใต้อาณัติของพระนาง แต่คิมชียังทายาทแคว้นซิลลากลับมีแผนร้ายทำลายโครยอ จึงตีสนิทใกล้ชิดพระนางมาโดยตลอด ทั้งสองรักกันจนมีทายาทด้วยกัน
มังกร พรหมโยธี
พลเอก มังกร พรหมโยธี หรือ หลวงพรหมโยธี (นามเดิม มังกร ผลโยธิน; 16 พฤศจิกายน พ.ศ. 2439 – 24 มีนาคม พ.ศ. 2509) เป็นอดีตรัฐมนตรีว่าการกระทรวงกลาโหม รัฐมนตรีว่าการกระทรวงมหาดไทย รัฐมนตรีว่าการกระทรวงศึกษาธิการ รัฐมนตรีช่วยว่าการกระทรวงกลาโหม และอดีตรัฐมนตรี
ประวัติ
มังกร ผลโยธิน เกิดเมื่อวันที่ 16 พฤศจิกายน พ.ศ. 2439 ณ บ้านบางขุนเทียน ตำบลบางขุนเทียน อำเภอบางขุนเทียน จังหวัดธนบุรี เป็นบุตรหมื่นสาธิตพิทักษ์ (เทียน ผลโยธิน) และนางอุ่น ผลโยธิน มีพี่น้องร่วมบิดามารดาคือ เพ็ชร, หอม และพู ผลโยธิน
พลเอก มังกร พรหมโยธี เริ่มศึกษาที่โรงเรียนวัดอรุณราชวราราม แล้วไปศึกษาต่อที่โรงเรียนทวีธาภิเศกจนจบชั้นมัธยมปีที่ 6 แล้วย้ายมาศึกษาอยู่ที่โรงเรียนสวนกุหลาบวิทยาลัยจนจบชั้นมัธยมบริบูรณ์ ต่อมาในปี พ.ศ. 2455 ได้สมัครเข้าเป็นนักเรียนนายร้อยทหารบก ณ โรงเรียนนายร้อยทหารบก (ปัจจุบันคือโรงเรียนนายร้อยพระจุลจอมเกล้า) สำเร็จการศึกษาจากโรงเรียนนายร้อยพระจุลจอมเกล้า ออกมารับราชการเป็นนายทหารสัญญาบัตร
การทำงาน
มังกร ผลโยธินเริ่มรับราชการในกองทัพบกตั้งแต่ยศร้อยตรี ได้รับพระราชทานบรรดาศักดิ์ หลวงพรหมโยธี ในปีพ.ศ. 2471 และเจริญก้าวหน้าจนถึงพลเอก มีตำแหน่งสูงสุดคือ รองผู้บัญชาการทหารบก ในกองทัพบก รองผู้บัญชาการทหารสูงสุด ในกองบัญชาการทหารสูงสุด
พลเอก มังกร พรหมโยธี รับตำแหน่งรัฐมนตรีครั้งแรกเมื่อพ.ศ. 2481 เป็นรัฐมนตรีไม่ประจำกระทรวง ต่อมาได้ย้ายไปเป็นรัฐมนตรีช่วยว่าการกระทรวงกลาโหม และย้ายไปเป็นรัฐมนตรีว่าการกระทรวงกลาโหม ในเวลาต่อมาเมื่อรัฐบาลจะยกเลิกบรรดาศักดิ์ไทย หลวงพรหมโยธินในฐานะรัฐมนตรีพร้อมด้วยคณะรัฐมนตรีชุดที่ 9 จึงลาออกจากบรรดาศักดิ์ โดยกลับไปใช้ราชทินนามเป็นนามสกุลได้ว่า มังกร พรหมโยธี เมื่อ พ.ศ. 2484
โรคลมเหตุร้อน
โรคลมเหตุร้อน    หรือ โรคลมแดด (heat stroke, heliosis, siriasis, หรือ sunstroke) เป็นอาการเจ็บป่วยจากความร้อนแบบรุนแรงอย่างหนึ่ง ผู้ป่วยจะมีอุณหภูมิกายสูงเกิน 40.0 องศาเซลเซียสและมีอาการสับสน อาการอื่น เช่น ผิวหนังแดง ปวดศีรษะและวิงเวียน โดยโรคลมแดดโดยทั่วไปไม่มีเหงื่อ แต่สำหรับโรคลมแดดจากการออกแรงโดยทั่วไปมีเหงื่อ โรคลมแดดอาการอาจเป็นแบบฉับพลันหรือค่อยเป็นค่อยไปก็ได้ โรคนี้มีอันตรายถึงชีวิต เนื่องจากร่างกายมีอุณหภูมิสูงเกินอย่างรุนแรงและการทำหน้าที่ของหลายอวัยวะผิดปกติเนื่องจากได้รับความร้อน ภาวะแทรกซ้อนอาจมีอาการชัก การสลายของกล้ามเนื้อลายและไตวายได้
มังกร พรหมโยธี
การทำงาน
ต่อมาย้ายกลับมาเป็นรัฐมนตรีช่วยว่าการกระทรวงกลาโหมอีกครั้ง พ.ศ. 2485 เป็นรัฐมนตรีว่าการกระทรวงมหาดไทย พ้นจากตำแหน่งไปเมื่อ พ.ศ. 2487
โรคลมเหตุร้อน
โรคลมแดดเกิดจากอุณหภูมิสิ่งแวดล้อมภายนอกสูงหรือการออกกำลังกายอย่างหนักเกินไป สำหรับผู้ที่มีโรคหรือภาวะประจำตัวบางอย่างจะมีความเสี่ยงสูงกว่าปกติ มักเกิดในผู้ที่ได้รับความร้อนสูงหรือออกแรงเป็นเวลานานซึ่งสามารถป้องกันได้ในบุคคลส่วนใหญ่ อย่างไรก็ดี ผู้ป่วยที่มีกรรมพันธุ์แฝงบางอย่างมีความอ่อนไหวต่อโรคลมแดดมากผิดปกติทำให้เกิดอาการได้แม้ได้รับความร้อนที่ค่อนข้างเล็กน้อย โดยเฉพาะอย่างยิ่งในเด็ก
วิธีป้องกันโรคลมแดด เช่น การดื่มน้ำให้เพียงพอและการเลี่ยงการสัมผัสความร้อนสูง การรักษาโรคลมแดด ได้แก่ การให้ความเย็นแก่ร่างกายและการรักษาประคับประคอง วิธีที่แนะนำ เช่น การพ่นน้ำใส่และใช้พัดลม การแช่ในน้ำแข็ง หรือให้สารน้ำเย็นทางหลอดเลือดดำ วิธีวางแพ็กน้ำแข็งบนตัวนั้นสมเหตุสมผล
มังกร พรหมโยธี
การทำงาน
นอกจากนี้ พลเอก มังกร พรหมโยธี ยังเคยเป็นสมาชิกสภาผู้แทนราษฎรในสภาผู้แทนราษฎรไทย ชุดที่ 8 สมาชิกวุฒิสภาในวุฒิสภาไทย ชุดที่ 1 และวุฒิสภาไทย ชุดที่ 2
โรคลมเหตุร้อน
โรคนี้ทำให้มีผู้เสียชีวิตกว่า 600 คนต่อปีในสหรัฐ ซึ่งอัตรานี้เพิ่มขึ้นระหว่าง ค.ศ. 1995 ถึง 2015 โรคนี้มีอัตราเสียชีวิตน้อยกว่าร้อยละ 5 ในผู้ป่วยโรคลมแดดจากการออกกำลังกาย และสูงถึงร้อยละ 65 ในผู้ป่วยที่ไม่ได้เกิดจากการออกกำลังกาย
มังกร พรหมโยธี
ครอบครัว
พลเอกมังกร พรหมโยธี สมรสกับคุณหญิงทองเจือ พรหมโยธี (สกุลเดิม: ศุภชลัสถ์) เมื่อ 12 ธันวาคม พ.ศ. 2462 มีบุตรธิดา คือ
โรคลมเหตุร้อน
ในภาษาอังกฤษเรียกภาวะนี้ว่า Heat Stroke ซึ่งคำว่า ในที่นี้เป็นการใช้คำผิดความหมาย โรคนี้ไม่มีความสัมพันธ์กับ โรคหลอดเลือดสมอง (stroke)
มังกร พรหมโยธี
ครอบครัว
ต่อมาเมื่อปี พ.ศ. 2485 พลเอกมังกร พรหมโยธี ได้มีบุตรชายอีก 2 คน ซึ่งเกิดจากหม่อมเจ้าบรรเจิดวรรณวรางค์ วรวรรณ คือ
พลเอกมังกร พรหมโยธี ถึงแก่อนิจกรรมเมื่อวันที่ 24 มีนาคม พ.ศ. 2509 ณ โรงพยาบาลโรงงานยาสูบ พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 29 มิถุนายน พ.ศ. 2509
ออร์โทไบคิวโพลาห้าเหลี่ยมอีลองเกต
ออร์โทไบคิวโพลาห้าเหลี่ยมอีลองเกต (อังกฤษ: elongated pentagonal orthobicupola) เป็นทรงหลายหน้า (polyhedron) ที่เกิดจากการนำออร์โทไบคิวโพลาห้าเหลี่ยม (pentagonal orthobicupola: J30) มาแทรกปริซึมสิบเหลี่ยม (decagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 20 หน้า และหน้ารูปห้าเหลี่ยมปรกติ 2 หน้า รวม 32 หน้า รูปทรงนี้มี 30 จุดยอด 60 ขอบ และเป็นทรงตันจอห์นสันหมายเลข 38 (Johnson solid: J38)
ภคัลปุระ
ภคัลปุระ (Bhagalpur) เป็นเมืองที่ตั้งอยู่บริเวณที่ราบลุ่มแม่น้ำคงคา ในรัฐพิหาร ประเทศอินเดีย เป็นเมืองใหญ่เป็นอันดับ 3 ของรัฐ มีพื้นที่ครอบคลุม 2,569.50 ตร.กม. ตั้งอยู่ระหว่างเส้นละติจูด 25.07°N - 25.30°N และลองจิจูดระหว่าง 86.37°E - 87.30°E
เมืองภคัลปุระ มีอัตราเจริญเติบโตของประชากรประจำปี  3.72% ในระหว่างปี ค.ศ. 2006 ถึง 2010
ดีปโอซี
ดีฟโอซี (DEEP O SEA) คือวงดนตรีเร้กเก้สัญชาติไทย สังกัดค่าย โมอายมิวสิก มีเพลงฮิตอย่าง "เกาะสมุย"
ประวัติ
ดีฟโอซี เป็นวงดนตรีที่มีเนื้อหาเกี่ยวกับทะเล โดยมีลักษณะดนตรีเป็นเร้กเก้เป็นหลักและผสมผสานกับดนตรีอื่นๆ เช่น สกา สามช่า และ โซล
ตัววงนั้นเกิดจากการรวมตัวของกลุ่มนักดนตรี ซึ่งส่วนใหญ่จบการศึกษามาทางด้านดนตรีจากมหาวิทยาลัยต่างๆกัน บางส่วนเป็นเพื่อนกันมาตั้งแต่สมัยมัธยม บางส่วนได้ทำความรู้จักจากสังคมนักดนตรีทาง อินเทอร์เน็ต บางส่วนเป็นนักดนตรีอาชีพและเคยมีผลงานในอดีตมาแล้ว โดยได้รวมตัวกันตั้งแต่ เดือนกันยายน ปี พ.ศ. 2551 ในช่วงแรกเป็นวงดนตรีที่เล่นเพลงในแนว โซล และ ดิสโก้ เป็นหลัก โดยมีงานเล่นประจำในผับและสถานบันเทิงในกรุงเทพมหานคร หลังจากนั้นในเดือนพฤศจิกายน ได้มีการเปลี่ยนแปลงตัวนักร้องนำ และได้ตั้งชื่อวงใหม่ว่า ดีฟโอซี และปรับเปลี่ยนมาเล่นเพลงเร้กเก้เป็นหลัก
ต้นปี 2552 ดีฟโอซีได้เริ่มต้นเข้าห้องบันทึกเสียงที่ โมอายมิวสิก โดยทำการบันทึกเสียงผลงานเพลงที่แต่งขึ้นเองโดย เอก นักร้องนำ มีโมกข์ โมอาย เป็น วิศวกร ช่วยในการทำ โปรดักชัน และได้ทำการปล่อยซิงเกิ้ลและ มิวสิกวิดีโอแรกของวงมาในเพลง เกาะสมุย ซึ่งได้รับความนิยมแพร่หลาย ถือเป็นวงเรกเก้คลื่นลูกใหม่ที่ได้รับความนิยมไปทั่วประเทศ และวงได้ปล่อยซิงเกิ้ลเพลงถัดมาทั้ง เรกเก้หน้าฝน เกาะเสม็ด Reggae Cocktail ซึ่งได้รับความนิยมในหมู่แฟนเพลงเร้กเก้สกาทั่วประเทศ   และเดือน มิถุนายน 2552 ได้ปล่อยอัลบั้มเต็ม On The Beach วางแผงอย่างเป็นทางการ
ช่วงปี 2552-2553 ดีฟโอซีอยู่ในช่วงทัวร์คอนเสิร์ตทั่วประเทศ และเริ่มทำอัลบั้มเพลงชุดต่อไป
แหล่งข้อมูลอื่น
http://www.facebook.com/deeposeaband
พลาสติก เมมโมรี่
พลอต
เรื่องราวเริ่มขึ้นในอนาคตอันใกล้ เมื่อปัญญาประดิษฐ์ของแอนดรอยด์ ซึ่งเหมือนกับมนุษย์เริ่มกระจายไปทั่วโลก บริษัทแอนดรอยด์ที่เรียกว่า SAI ผลิตแอนดรอยด์ที่เรียกว่า Giftia ซึ่งเป็นแอนดรอยด์ชนิดใหม่ที่มีการรับรู้ความรู้สึกและลักษณะที่เหมือนมนุษย์ แต่เนื่องจากปัญหาเกี่ยวกับเทคโนโลยีในช่วงเวลานั้น Giftia จะมีช่วงชีวิตจำกัดอยู่ที่ 81,920 ชั่วโมง (ประมาณ 9 ปี และ 4 เดือน) และถ้าเกินเวลานี้จะทำให้เกิดการสูญเสียบุคลิกภาพและสูญเสียความทรงจำและอาจจะเกิดความรุนแรงขึ้น ด้วยเหตุนี้ Terminal Services จึงจำเป็นต้องกลับไปหาเจ้าของของ Giftia ซึ่งใกล้วันหมดอายุและรับคืน พนักงานของ Terminal Services ทำงานเป็นทีมคู่ประกอบด้วยมนุษย์ (เรียกว่า "spotter") และ Giftia (เรียกว่า "marksman") ตัวละครหลักของเรื่อง ซึคะสะ มิซึงะกิ ซึ่งเป็นชายวัย 18 ปี สมัครงานเป็น Terminal Services และ Giftia ชื่อไอลา หลังจากการทำงานด้วยกันทำให้เกิดความสัมพันธ์ที่ใกล้ชิดขึ้น แต่ระยะเวลาของไอลาก็เกือบจะหมดเสียแล้ว
เธราโนส
เธราโนส (Theranos, ) เป็นบริษัทเอกชนสัญชาติอเมริกัน ซึ่งอ้างว่าได้พัฒนาการตรวจเลือดที่ใช้ปริมาณเลือดเพียงเล็กน้อยมาก อย่างไรก็ตาม มีการพิสูจน์แล้วว่าข้ออ้างเหล่านี้เป็นเท็จ
บริษัทนี้ก่อตั้งใน ค.ศ. 2003 โดยเอลิซาเบธ โฮล์ม เธราโนสเคยได้เงินจากธุรกิจเงินร่วมลงทุนและนักลงทุนเอกชนมากกว่า 700 ล้านดอลลาร์สหรัฐ ทำให้บริษัทมีการประเมินผลในจุดสูงสุดเมื่อ ค.ศ. 2013 - 2014 อยู่ที่ 10 พันล้านดอลลาร์สหรัฐ
หลังจากนั้นเริ่มมีจุดพลิกผันใน ค.ศ. 2015 เมื่อศาสตราจารย์การวิจัยยา จอห์น อีโออานีดีสและEleftherios Diamandis กับนักข่าวสืบสวนจอห์น แคร์รีรูจากเดอะวอลล์สตรีทเจอร์นัล เรื่มตั้งคำถามถึงความเที่ยงตรงของเทคโนโลยีบริษัท ทำให้ต้องเจอความท้าทายทางกฎหมายและการค้าจากหน่วยงานทางการแพทย์, นักลงทุน, สำนักงานคณะกรรมการกำกับหลักทรัพย์และตลาดหลักทรัพย์สหรัฐ (SEC), ศูนย์บริการเมดิแคร์และเมดิเคด (CMS), อัยการสูงสุด, อดีตคู่ค้า ผู้ป่วย และอื่น ๆ ในเดือนมิถุนายน ค.ศ. 2016 มีการประมาณการว่ามูลค่าสินทรัพย์สุทธิส่วนตัวของโฮล์มลดลงจาก 4.5 พันล้านดอลลาร์สหรัฐจนถึงไม่มีอะไรเหลือเลย ทำให้บริษัทต้องปิดตัวลงในวันที่ 4 กันยายน ค.ศ. 2018
ในวันที่ 14 มีนาคม ค.ศ. 2018 ทาง SEC ตั้งความผิดฐานฉ้อโกงให้กับเธราโนส, โฮล์ม และอดีตประธานบริษัท ราเมศ บัลวานี ในวันที่ 15 มิถุนายน ค.ศ. 2018 อัยการสหรัฐประจำอำเภอทางเหนือของรัฐแคลิฟอร์เนียประกาศฟ้องโฮล์มในข้อหาการฉ้อโกงทางโทรเลขและสมรู้ร่วมคิด บัลวานีก็โดนข้อหาเดียวกัน โดยจัเริ่มไต่สวนในเดือสิงหาคม ค.ศ. 2020 แต่ต้องเลื่อนเนื่องจากการระบาดทั่วของโควิด-19และโฮล์มตั้งท้อง การไต่สวนของโฮล์มเริ่มขึ้นในวันที่ 31 สิงหาคม ค.ศ. 2021 ในขณะที่การไต่สวนของบัลวานีถูกเลื่อนไปถึงวันที่ 11 มกราคม ค.ศ. 2022
พระตำหนักในพระราชวังดุสิต
ภายในพระราชวังดุสิตมีการแบ่งเขตพระราชฐานออกเป็นฝ่ายหน้าและฝ่ายใน โดยเขตพระราชฐานฝ่ายในนั้นประกอบด้วย พระตำหนักและตำหนัก อันเป็นที่ประทับของเจ้านายฝ่ายในหลายพระองค์ ทั้งในพระราชวังส่วนหล ดังต่อไปนี้
พระตำหนักสวนสี่ฤดู
พระตำหนักสวนสี่ฤดู เป็นตำหนักที่ประทับของสมเด็จพระศรีพัชรินทราบรมราชินีนาถ พระบรมราชชนนีพันปีหลวง สมเด็จพระอัครมเหสีในพระบาทสมเด็จพระจุลจอมเกล้าเจ้าอยู่หัว และสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร เป็นพระตำหนักที่สร้างขึ้นในลักษณะผสมผสาน ระหว่างศิลปกรรมไทย และ ยุโรป ปัจจุบัน ใช้จัดแสดงสิ่งของและศิลปวัตถุที่มีผู้ทูลเกล้าฯ ถวายพระบาทสมเด็จพระมหาภูมิพลอดุลยเดชมหาราช บรมนาถบพิตร ในโอกาสฉลองสิริราชสมบัติครบ 50 ปี ในปี พ.ศ. 2539 (เม.ย.49 ปิดปรับปรุง)
พระตำหนักสวนหงส์
พระตำหนักสวนหงส์ เป็นตำหนักที่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สร้างพระราชทานสมเด็จพระศรีสวรินทิราบรมราชเทวี พระพันวัสสาอัยยิกาเจ้า ปัจจุบันใช้จัดแสดงภาพงานพระราชพิธีโบราณต่าง ๆ เช่น พระราชพิธีสมโภชเดือนขึ้นพระอู่ พระราชพิธีเสด็จสถลมารค และชลมารค พระราชพิธีตรียัมปวาย
พระตำหนักสวนนกไม้
พระตำหนักสวนนกไม้ เป็นที่ประทับของสมเด็จพระปิตุจฉาเจ้าสุขุมาลมารศรี พระอัครราชเทวี ปัจจุบันได้รื้อลงแล้ว
พระตำหนักสวนบัว
พระตำหนักสวนบัว เป็นตำหนักที่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างพระราชทานเป็นที่ประทับของพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ซึ่งทรงกำกับการดูแลพระเครื่องต้น ปัจจุบันใช้จัดแสดงศิลปวัตถุซึ่งมีผู้ทูลเกล้าฯ ถวายพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษาครบ 6 รอบ ในปี พ.ศ. 2542
พระตำหนักจิตรลดารโหฐาน
พระตำหนักจิตรลดารโหฐาน สร้างขึ้นเมื่อ พ.ศ. 2456 ในรัชสมัยพระบาทสมเด็จพระมงกุฎเกล้าเจ้าอยู่หัว ณ บริเวณทุ่งส้มป่อย ซึ่งเป็นทุ่งนาระหว่างพระราชวังดุสิตกับพระราชวังพญาไท (ปัจจุบันคือโรงพยาบาลพระมงกุฎเกล้า) เพื่อทรงใช้เป็นที่รโหฐานสำหรับทรงพระราชนิพนธ์หนังสือ รวมทั้งเพื่อให้ราชเสวกเฝ้าทูลละอองธุลีพระบาทเป็นการส่วนพระองค์ โปรดเกล้าฯ พระราชทานนามทุ่งส้มป่อยว่า สวนจิตรลดา พระราชทานนามพระตำหนักว่า "พระตำหนักจิตรลดารโหฐาน" บริเวณรอบพระตำหนักมีการขุดคูและทำกำแพงรั้วเหล็กโดยรอบ มีประตู 4 ทิศ พระราชทานชื่อประตูตามสวนจิตรลดาของพระอินทร์และท้าวโลกบาล แต่ในปัจจุบันเป็นทางเข้าออกได้เพียง 3 ทิศ เว้นทิศตะวันออก โดยประตูพระวรุณอยู่เจนทางด้านตะวันออก เป็นประตูสำหรับเสด็จพระราชดำเนินของพระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
พระตำหนักจิตรลดารโหฐานสร้างเป็นตึก 2 ชั้นลักษณะสถาปัตยกรรมแบบตะวันตก พระบาทสมเด็จพระมงกุฎเกล้าเจ้าอยู่หัวได้เสด็จพระราชดำเนินมาประทับเป็นครั้งคราว เมื่อมีพระราชพิธีต่าง ๆ ก็ทรงกระทำการที่พระตำหนักจิตรลดารโหฐานเช่นเดียวกับพระราชวัง ต่อมาโปรดเกล้าฯ ให้สร้างพระราชมณเฑียรสถานขึ้นใหม่เป็นที่ประทับที่วังพญาไท ในรัชสมัยพระบาทสมเด็จพระปกเกล้าเจ้าอยู่หัว โปรดเกล้าฯ ให้ประกาศยกสวนจิตรลดาเป็นเขตพระราชฐานในพระราชวังดุสิต
ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ใช้พระตำหนักจิตรลดารโหฐานเป็นที่ประทับถาวร โปรดเกล้าฯ ให้สร้างโรงเรียนจิตรลดา เมื่อ พ.ศ. 2501 เป็นสถานศึกษาชั้นต้นสำหรับพระโอรส พระธิดาและบุตรหลานข้าราชสำนัก โปรดเกล้าฯ ให้สร้างศาลาดุสิดาลัย เป็นศาลาอเนกประสงค์
ภายในพระตำหนัก พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้เป็นสถานที่ทดลองโครงการส่วนพระองค์เกี่ยวกับการเกษตร เพื่อนำผลการศึกษาพระราชทานแก่ประชาชน เช่น โครงการนาข้าวทดลอง โครงการค้นคว้าวิจัยเชื้อเพลิงเขียว โครงการปลูกข้าวไร่ โครงการเลี้ยงปลานิล และโครงการโคนม รวมทั้งยังมีโรงงานจากโครงการทดลองของพระองค์เกิดขึ้นหลายประเภท เช่น โรงโคนมสวนจิตรลดา โรงนมผงสวนดุสิต โรงนมเม็ดสวนดุสิต โรงสีข้าวตัวอย่าง โรงผลิตน้ำผลไม้ โรงบดและอัดแกลบ และโรงปุ๋ยอินทรีย์
ตำหนักพระเจ้าบรมวงศ์เธอ พระองค์เจ้าบุษบันบัวผัน
ตำหนักพระเจ้าบรมวงศ์เธอ พระองค์เจ้าบุษบันบัวผัน เป็นตำหนักที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างพระราชทานแก่พระเจ้าบรมวงศ์เธอ พระองค์เจ้าบุษบันบัวผัน พระขนิษฐาในพระองค์ มีลักษณะเป็นอาคาร 2 ชั้น ขนาดเล็ก ปัจจุบัน จัดเป็นสถานที่จัดแสดงภาพถ่ายฝีพระหัตถ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
ตำหนักพระเจ้าบรมวงศ์เธอ พระองค์เจ้าพวงสร้อยสอางค์
ตำหนักพระเจ้าบรมวงศ์เธอ พระองค์เจ้าพวงสร้อยสอางค์ เป็นตำหนักที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างพระราชทานเป็นที่ประทับของพระเจ้าบรมวงศ์เธอ พระองค์เจ้าพวงสร้อยสอางค์ พระขนิษฐา ซึ่งเป็นพระราชธิดาพระองค์ที่ 77 ในพระบาทสมเด็จพระจอมเกล้าเจ้าอยู่หัว และองค์ที่ 10 ในเจ้าจอมมารดาเที่ยง ปัจจุบัน ใช้เป็นสถานที่จัดแสดงนาฬิกาโบราณ และของที่ระลึกจากต่างประเทศ
ตำหนักพระเจ้าบรมวงศ์เธอ พระองค์เจ้าอรไทยเทพกัญญา
ตำหนักพระเจ้าบรมวงศ์เธอ พระองค์เจ้าอรไทยเทพกัญญา เป็นตำหนักที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างพระราชทานเป็นที่ประทับของพระองค์เจ้าอรไทยเทพกัญญา พระขนิษฐา ปัจจุบันใช้จัดแสดงพระภูษา ผ้าโบราณ และผ้าไหมของ มูลนิธิศิลปาชีพพิเศษ
ตำหนักพระเจ้าบรมวงศ์เธอ กรมหลวงวรเสรฐสุดา
ตำหนักพระเจ้าบรมวงศ์เธอ กรมหลวงวรเสรฐสุดา เป็นที่ประทับของกรมหลวงวรเสรฐสุดา พระราชธิดาในรัชกาลที่ 3 ซึ่งเป็นพระผู้อภิบาลสมเด็จพระเทพศิรินทรามาตย์ สมเด็จพระราชชนนีในพระบาทสมเด็จพระจุลจอมเกล้าเจ้าอยู่หัว ปัจจุบันใช้จัดแสดงศิลปวัตถุวัฒนธรรมบ้านเชียง
ตำหนักสวนฝรั่งกังไส
ตำหนักสวนฝรั่งกังไส เป็นที่ประทับของพระราชชายา เจ้าดารารัศมีในพระบาทสมเด็จพระจุลจอมเกล้าเจ้าอยู่หัว สร้างขึ้นเมื่อ พ.ศ. 2451 ตำหนักสร้างเป็นอาคารโบกอิฐถือปูน หลังคาทรงปั้นหยา มีการขึ้นตำหนักเมื่อวันที่ 26 พฤศจิกายน พ.ศ. 2452 ปัจจุบัน ใช้เป็น พิพิธภัณฑ์จัดแสดงเครื่องราชูปโภคและภาพสีน้ำมันที่รัชกาลที่ 5  ทรงสั่งซื้อมาจากยุโรป  ภาพเหมือนพระบรมวงศานุวงศ์ชั้นสูง   เรียกว่า "อาคารราชูปโภค 1"
ตำหนักสวนพุดตาน
ตำหนักสวนพุดตาน เป็นตำหนักขนาดใหญ่ที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นเพื่อใช้เป็นที่ประทับและที่อยู่ของพระเจ้าลูกเธอ เจ้าจอมมารดา และเจ้าจอมหลายท่าน ได้แก่ พระเจ้าบรมวงศ์เธอ พระองค์เจ้าอรประพันธ์รำไพ พระเจ้าบรมวงศ์เธอ พระองค์เจ้าอดิศัยสุริยาภา พร้อมด้วยเจ้าจอมมารดาอ่อน เจ้าจอมเอี่ยม เจ้าจอมเอิบ เจ้าจอมเอื้อน เจ้าจอมอาบ เจ้าจอมแก้ว และเจ้าจอมแส
ตำหนักหอ
ตำหนักหอ เป็นที่วังประทับของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เดิมอยู่ในบริเวณวังศุโขทัย พระบาทสมเด็จพระเจ้าอยู่หัวมีพระราชดำริให้รื้อย้ายจากวังศุโขทัยมาปลูกใหม่ในพระราชวังดุสิต ในปี พ.ศ. 2541 ปัจจุบันใช้จัดแสดงของใช้ส่วนพระองค์ สมเด็จพระนางเจ้ารำไพพรรณี พระบรมราชินี และศิลปวัตถุเครื่องปั้นดินเผาสมัยสุโขทัยและอยุธยาที่จมอยู่ใต้ทะเลแถบตะวันออกและทางใต้ของประเทศไทย
วัดทองสัมฤทธิ์
วัดทองสัมฤทธิ์ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงแสนแสบ เขตมีนบุรี กรุงเทพมหานคร วัดมีเนื้อที่ประมาณ 5 ไร่ ปัจจุบันมีพระครูสุนทรกิจจานุวัตร (สมพงษ์ ธมฺมพโล) เป็นเจ้าอาวาส
วัดทองสัมฤทธิ์สร้างเมื่อ พ.ศ. 2458 เดิมมีนามว่า วัดตารุ่ง โดยที่ตารุ่งเป็นผู้สร้าง ต่อมานายทองและนางริดได้บูรณปฏิสังขรณ์ต่อ และโดยเหตุที่ตารุ่งได้ยืมเงินตนมาสร้างวัด เมื่อตนเองได้สร้างสืบต่อมาจึงขนานนามใหม่เป็น "วัดทองสัมฤทธิ์" ตามชื่อตน แต่ชาวบ้านยังมีเรียกนามว่า "วัดตารุ่ง" หรือ วัดบึงใหญ่ ตามชื่อบ้านที่ตั้งวัด วัดนี้ได้รับพระราชทานวิสุงคามสีมาสีมาเมื่อประมาณ พ.ศ. 2462 ได้รับพระราชทานวิสุงคามสีมาครั้งหลังเมื่อวันที่ 14 กุมภาพันธ์ พ.ศ. 2537
ที่ตั้งวัดเป็นที่ราบลุ่ม พระอุโบสถกว้าง 6 เมตร ยาว 12 เมตร ศาลาการเปรียญและหอสวดมนต์สร้างเป็นแบบทรงไทย ปูชนียวัตถุมีพระประธานปูนปั้นปิดทอง หน้าตักกว้าง 3 ฟุต และมีโรงเรียนระดับประถมศึกษาของกรุงเทพมหานครตั้งอยู่ภายในวัด
พิพิธภัณฑสถาน
พิพิธภัณฑสถาน หรือ พิพิธภัณฑ์ (Museum) เป็นอาคารหรือสถาบัน ที่จัดตั้งขึ้นเพื่อเก็บรักษาวัตถุที่มนุษย์ทำขึ้น
สตีวี เรย์
แลช ฮัฟแมน (Lash Huffman ; 22 สิงหาคม ค.ศ. 1958) เป็นนักมวยปล้ำอาชีพกึ่งเกษียณชาวอเมริกันที่รู้จักกันดีในชื่อบนสังเวียน สตีวี เรย์ (Stevie Ray) เขาเป็นที่รู้จักดีในอาชีพเจ็ดปีของเขากับ World Championship Wrestling (WCW) ตั้งแต่ปี 1993 ถึง 2000 ซึ่งเขาเป็นครึ่งหนึ่งของแท็กทีม Harlem Heat ร่วมกับ Booker T. Huffman น้องชายของเขาหรือที่รู้จักกันดีในชื่อ Booker T พวกเขาได้แชมป์ WCW World Tag Team Championship เป็นสถิติ 10 ครั้ง เขายังเป็นแชมป์ WCW World Television Championship ครั้งเดียวอีกด้วย ท่ามกลางเหตุการณ์อื่นๆ เขาได้เป็นเฮดไลน์ศึก Fall Brawl 1993 และ 1998 แบบ PPV เขายังได้รับบรรจุเข้าสู่หอเกียรติยศ WWE Hall of Fame ประจำปี 2019 ในฐานะแท็กทีม Harlem Heat
พิพิธภัณฑสถาน
คำจำกัดความ
พิพิธภัณฑสถาน หรือ พิพิธภัณฑ์ เป็นสถานที่ หรือสถาบัน ที่จัดตั้งขึ้นเพื่อประโยชน์ในการศึกษาและนอกการศึกษาในลักษณะสันทนาการความรู้ที่ได้รับจากการจัดแสดง ร่วมกับการอนุรักษ์จัดเก็บฟื้นฟูสภาพ โดยจัดแสดงทั้งในรูปแบบของวัตถุที่มนุษย์ทำขึ้น ได้แก่โบราณวัตถุ วิทยาศาสตร์ ศิลปะ ประวัติศาสตร์ วัฒนธรรม และ วัตถุที่เกิดจากธรรมชาติ ได้แก่ วัตถุทางธรณีวิทยา ชีววิทยา ประวัติศาสตร์ทางธรรมชาติ โดยจัดให้ผู้คนสามารถเข้าชมได้ถาวร หรือจัดแสดงชั่วคราว พิพิธภัณฑสถานมักจะให้บริการแก่สาธารณชน เพื่อแสดงความภูมิใจของท้องถิ่น ดึงดูดนักท่องเที่ยว โดยมีผู้ดูแลพิพิธภัณฑสถาน เรียกว่า ภัณฑารักษ์
ปัจจุบันแนวคิดของพิพิธภัณฑสถาน ยังมีความหลากหลายเพิ่มมากขึ้น จากแค่เป็นการเก็บรักษาและจัดแสดง เป็นการให้ประสบการณ์ และมีการโต้ตอบแลกเปลี่ยนความรู้ ตัวอย่างเช่น พิพิธภัณฑ์วิทยาศาสตร์ พิพิธภัณฑ์กลางแจ้ง พิพิธภัณฑ์สัตว์น้ำ หรือ พิพิธภัณฑ์มีชีวิต โดยมีการจัดเก็บสิ่งของประเภทต่างๆจำนวนมากและจัดแสดงในพิพิธภัณฑสถาน โดยทั้งแบบถาวรและชั่วคราว เพื่อการหมุนเวียนงานแสดงได้อย่างหลากหลาย
เป้าหมาย
พิพิธภัณฑ์มีเป้าหมายในการเก็บรักษาและดูแลสิ่งของที่สำคัญทั้งในด้านประวัติศาสตร์ วิทยาศาสตร์ วัฒนธรรม และศิลปะ เพื่อจัดแสดงต่อสาธารณชน พิพิธภัณฑ์ขนาดใหญ่มักจะตั้งอยู่ภายในเมืองใหญ่ที่สำคัญของโลกซึ่งมักจะมีผลงานแสดงที่หลากหลาย ในขณะที่พิพิธภัณฑ์ขนาดย่อมที่กระจายอยู่ตามทั่วโลกมักจะจัดแสดงผลงานของท้องถิ่นนั้น หรือเฉพาะวัตถุที่เกิดจากความสนใจของเจ้าของพิพิธภัณฑ์ นอกจากนี้ภายหลังจากการเติบโตของอินเทอร์เน็ต ได้มีพิพิธภัณฑ์เสมือนจริงเกิดขึ้นมากมายในลักษณะของเว็บไซต์ที่มีการจัดแสดงภาพ และเสียงให้ผู้เข้าชมได้ดูและฟัง
พิพิธภัณฑ์ส่วนใหญ่จะไม่ยอมให้ผู้เข้าชมจับต้องกับวัตถุที่จัดแสดง แม้กระนั้นพิพิธภัณฑ์บางประเภทอย่างพิพิธภัณฑ์วิทยาศาสตร์มักจะพยายามแนะนำให้ผู้เข้าชมจับต้องและเล่นกับสิ่งของที่จัดแสดงเพื่อการเรียนรู้
พิพิธภัณฑ์บางแห่งจะเก็บค่าเข้าชม ในขณะที่การเข้าชมพิพิธภัณฑ์บางแห่งเปิดให้เข้าชมฟรี หรือเปิดให้เข้าชมฟรีฟรีเฉพาะบางวันในสัปดาห์นั้น พิพิธภัณฑ์ส่วนใหญ่มีจุดมุ่งหมายในการเผยแพร่ความรู้และวัฒนธรรมซึ่งจะไม่เน้นการหากำไรเข้าสู่พิพิธภัณฑ์ โดยทางพิพิธภัณฑ์เองจะมีเงินสนับสนุนจากหน่วยงานทางภาครัฐ หรือภาคเอกชน ซึ่งจะแตกต่างจากพวกห้องโชว์ภาพที่มีจุดมุ่งหมายในการเปิดให้ชมเพื่อขายงานศิลปะ
นิยามศัพท์คำว่า "พิพิธภัณฑ์" และ "พิพิธภัณฑสถาน"
พิพิธภัณฑ์ (พิ-พิด-ทะ-พัน) มาจากคำว่า วิวิธ สมาสกับคำว่า ภัณฑ์ หมายถึงของใช้ที่แตกต่างกัน ซึ่งในพจนานุกรม ฉบับราชบัณฑิตยสถาน พ.ศ. 2525 ให้คำนิยามว่า "สิ่งของต่างๆ ที่ได้ถูกรวบรวมไว้เพื่อประโยชน์ในการศึกษา" ในขณะเดียวกันคำว่า พิพิธภัณฑสถาน หมายถึง สถานที่เก็บรวบรวมสิ่งต่างๆ ไว้เพื่อการศึกษา ซึ่งในปัจจุบันความหมายของพิพิธภัณฑ์เอง ได้ถูกเรียกหมายถึงพิพิธภัณฑ์สถานเช่นเดียวกัน
เดอะกิฟต์ (อัลบั้มเคนนีโรเจอส์)
เดอะกิฟต์ (The Gift) เป็นอัลบั้มคริสต์มาสของ เคนนี โรเจอส์ ศิลปินเพลงคันทรีชื่อดัง ในปี 1996
เป็นอัลบั้มคริสต์มาสลำดับที่ 4 ของเขาซึ่งทำให้เขากลับเข้าชาร์ตได้อีกครั้ง (อันดับ 10 ในชาร์ตอัลบั้มเพลงคันทรี, 63 ในป๊อป และ 1 ในอัลบั้มเพลงวันหยุด และ อัลบั้มเพลงของชาวคริส) และซิงเกิ้ล Marry,Did You Know? ร้องกับ Wynona Jdd ขึ้นอันดับที่ 55 ในชาร์ตเพลงคันทรี
"เดอะกิฟต์" วางขายครั้งแรกในปี 1996 โดย Magnatone Records (หลังจากนั้นโรเจอส์ก็ย้ายสังกัดในปี 1997) และอีกครั้งในปี 2002 หลังจากที่ Crub Records ได้ยึดกิจการของ Magnatone Records
ฟาโรห์เนเฟอร์คาเร เนบิ
เนเฟอร์คาเร เนบิ (หรือ เนเฟอร์คาเรที่ 3) เป็นฟาโรห์แห่งอียิปต์โบราณจากราชวงศ์ที่เจ็ดหรือแปดในสมัยต้นช่วงระหว่างกลางที่ 1 (2181 - 2055 ปีก่อนคริสตกาล) ตามนักไอยคุปต์วิทยาอย่าง เยอร์เกน ฟอน เบ็คเคอราท และดาร์เรล เบเกอร์ พระองค์เป็นฟาโรห์พระองค์ที่สี่แห่งราชวงศ์ที่เจ็ดแห่งอียิปต์ เนื่องจากพระองค์ปรากฏเป็นฟาโรห์พระองค์ที่สี่จากบันทึกพระนามกษัตริย์แห่งอไบดอสที่ระบุว่าพระองค์อยู่ในราชวงศ์นี้
ในบันทึกพระนามฯ (หมายเลขที่ 43) พระนามของฟาโรห์เนเฟอร์คาเร เนบิ สามารถอ่านได้อย่างชัดเจน ซึ่งต่างจากพระนามของฟาโรห์หลายพระองค์ที่พระนามเสียหาย และหลักฐานชั้นต้นร่วมสมัยอีกสองชิ้นมายืนยันได้ มี่จริงแล้วพระนามของพระองค์ปรากฏอยู่บนประตูหลอกที่หลุมฝังพระศพของพระนางอังค์เอสเอนเปปิที่ 2 และยังถูกสลักไว้บนโลงพระศพของพระนางด้วย ซึ่งแสดงให้เห็นว่าฟาโรห์เนเฟอร์คาเร เนบิ อาจเป็นพระโอรสของพระนางอังค์เอสเอนเปปิที่ 2 กับฟาโรห์เมอร์เอนเร เนมติเอมซาฟที่ 1 ในจารึกของพระนางอังค์เอสเอนเปปิที่ 2 นั้นได้บันทึกไว้ว่าฟาโรห์เนเฟอร์คาเร เนบิ ทรงโปรดให้เริ่มสร้างพีระมิด ซึ่งอาจจะตั้งอยู่ที่ซีคคารา และพระราชทานนามพีระมิดว่า Ḏd-ˁnḫ Nfr-k3-rˁ nbjj (ดเจดอังค์ เนเฟอร์คาเร เนบิ) ซึ่งมีความหมายว่า "เนเฟอร์คาเร เนบิ เป็นผู้คงอยู่แห่งชีวิต" ไม่ทราบตำแหน่งที่ตั้งของพีระมิดและน่าจะไม่เคยเข้าสู่ขั้นตอนการก่อสร้างอย่างมีนัยสำคัญ
องค์ชายยองโพ
เจ้ายองโพ เป็นราชโอรส องค์เล็กในพระเจ้ากึมวา และเป็นพระอนุชาโดยสายพระโลหิต ใน พระเจ้าแทโซ เสด็จขึ้นเป็น เจ้าผู้ครองเมืองพูยอ สืบต่อจาก พระเจ้าแทโซกษัตริย์องสุดท้าย ในฐานะเจ้าประเทศราชของอาณาจักรโกคูรยอ จากการสถาปนาของพระเจ้าแดมูซิน ซึ่งในรัชสมัยของ พระองค์ นั้น ทรงอยู่ในความดูแลของโกคูรยอ มาโดยตลอด และมิได้ทรง คิดที่จะรวบรวมแผ่นดินโดยประการใด ซึ่งในรัชสมัยของพระองค์ นั้น หัวเมืองพูยอ ยังคงตั้งมั่นอยู่ได้ดังเดิม เพียงแต่เป็นเมืองประเทศราชเท่านั้น พระองค์ มีราชโอรส ทรงพระนามว่า เจ้าโทจิน ซึ่งได้ดำรงตำแหน่งเป็นแม่ทัพ คนสำคัญในสมัยของ พระเจ้าแทโซ และเคยเป็นเพื่อนคนสนิทของพระเจ้าแดมูซิน เป็นผู้ที่หลงรัก ท่านหญิงยอนซึ่งเป็นพระมารดาขององค์ชายโฮดง ซึ่งต่อมาโทจินได้ เสียชีวิตลง จากสงคราม พูยอกับโกคูรยอ เมื่อเจ้ายองโพ สิ้นพระชนม์ลง โดย ไม่มี ทายาทสืบต่อ จึงทำให้ หัวเมืองพูยอ ได้ล่มสลายลง อย่างจริงจัง นับแต่นั้นมา เมืองพูยอ จึงกลายเป็นหัวเมืองหนึ่งของโกคูรยอไปในที่สุด
อรัชมน รัตนวราหะ
อรัชมน รัตนวราหะ เกิดเมื่อวันที่ 20 สิงหาคม พ.ศ. 2527 เป็นนักแสดงชาวไทย
ชีวิตส่วนตัว
ปัจจุบันอรัชมนสมรสกับ อธิรัฐ รัตนเศรษฐ รัฐมนตรีช่วยว่าการกระทรวงคมนาคม บุตรชายคนโตของนาย วิรัช รัตนเศรษฐ ประธานวิปรัฐบาลและ ส.ส. บัญชีรายชื่อ พรรคพลังประชารัฐ และมีบุตรชายด้วยกัน 1 คน
การเมือง
ในการเลือกตั้ง ส.ส. พ.ศ. 2566 พรรคพลังประชารัฐมีกำหนดส่งอรัชมนเป็นผู้สมัคร ส.ส. ในพื้นที่อำเภอพิมายและอำเภอชุมพวง จังหวัดนครราชสีมา
มหาวิทยาลัยลูทวิช-มัคซีมีลีอานแห่งมิวนิก
มหาวิทยาลัยลูทวิช-มัคซีมีลีอานแห่งมิวนิก (Ludwig-Maximilians-Universität München) หรือเรียกอย่างง่ายว่า มหาวิทยาลัยมิวนิก เป็นสถาบันอุดมศึกษาของรัฐในนครมิวนิก รัฐบาวาเรีย ประเทศเยอรมนี มหาวิทยาลัยมิวนิกเป็นมหาวิทยาลัยที่เก่าแก่เป็นอันดับหกของเยอรมนีที่ยังคงเปิดการเรียนการสอนอยู่ ก่อตั้งใน ค.ศ. 1472 ที่เมืองอิงก็อลชตัทโดยลูทวิชที่ 9 ดยุกแห่งบาวาเรีย ก่อนที่ใน ค.ศ. 1800 เมื่ออิงก็อลชตัทเผชิญภัยคุกคามจากฝรั่งเศส พระเจ้ามัคซีมีลีอานที่ 1 แห่งบาวาเรียจึงทรงย้ายมหาวิทยาลัยไปยังเมืองลันทซ์ฮูท ก่อนที่ใน ค.ศ. 1826 จะย้ายมาอยู่ในที่ตั้งปัจจุบันในนครมิวนิก ซึ่งใน ค.ศ. 1802 มหาวิทยาลัยได้เปลี่ยนชื่อเป็น "มหาวิทยาลัยลูทวิช-มัคซีมีลีอานแห่งมิวนิก" เพื่อเป็นเกียรติแก่ผู้ก่อตั้งทั้งสองของมหาวิทยาลัย
มหาวิทยาลัยลูทวิช-มัคซีมีลีอานแห่งมิวนิกได้รับการยอมรับว่าเป็นหนึ่งในสถาบันการศึกษาและการวิจัยชั้นนำของยุโรป โดยได้รับการจัดอันดับจากนิตยสารด้านการศึกษาที่สำคัญเช่น Times Higher Education, U.S. News & World Report และ Academic Ranking of World Universities ให้เป็นมหาวิทยาลัยอันดับ 1 ของเยอรมนี  และยังได้รับการจัดอันดับจาก Times Higher Education ให้อยู่ในอันดับที่ 32 ของโลกใน ค.ศ. 2021 ตั้งแต่คริสต์ศตวรรษที่ 19 เป็นต้นมามีศิษย์เก่าถึง 43 คนที่ได้รับรางวัลโนเบล ซึ่งมากเป็นอันดับ 16 ของโลก ศิษย์เก่าที่มีชื่อเสียง อาทิ วิลเฮล์ม คอนราด เรินต์เกน (นักฟิสิกส์), มักซ์ พลังค์ (นักฟิสิกส์), แวร์เนอร์ ไฮเซินแบร์ก (นักฟิสิกส์), สมเด็จพระสันตะปาปาเบเนดิกต์ที่ 16 เป็นต้น ในปัจจุบัน มหาวิทยาลัยแห่งนี้เป็นมหาวิทยาลัยที่มีจำนวนนักศึกษามากเป็นอันดับสองในเยอรมนี โดยในปีการศึกษา 2019/2020 มีนักศึกษาจำนวนรวมทั้งสิ้น 53,091 คน มีอาจารย์ทั้งหมด 787 คน และทุนวิจัยที่ได้รับการสนับสนุนรวมทั้งสิ้น 312 ล้านยูโรในปี ค.ศ. 2019
กัชเบล
กัชเบล หรือ คนจิกิ โนะ กัช!! เป็นการ์ตูนญี่ปุ่น ผลงานของ มาโคโตะ ไรคุ เริ่มลงตีพิมพ์ในนิตยสารโชเน็นซันเดย์รายสัปดาห์ ตั้งแต่ปี พ.ศ. 2544 ส่วนฉบับรวมเล่มมีออกมา 33 เล่มจบ ในปี พ.ศ. 2545 ได้รับรางวัลการ์ตูนยอดเยี่ยมของสำนักพิมพ์โชงะกุกัง ครั้งที่ 48 ต่อมาได้ถูกสร้างเป็นอนิเมะ โดยใช้ชื่อว่า คนจิกิ โนะ กัชเบล!!  ซึ่งได้รับความนิยมอย่างสูงจนออกอากาศติดต่อกันนานถึง 3 ปี และยังได้ลงตีพิมพ์ในนิตยสารการ์ตูนสำหรับเด็กประถม โคโรโคโรคอมิก กับนิตยสารการ์ตูนผู้หญิง Ciao นอกจากนี้ยังถูกสร้างเป็นเกมคอมพิวเตอร์และเกมการ์ดออกมาจำหน่ายอีกมากมาย
เนื้อเรื่อง
ทากามิเนะ คิโยมาโระ นักเรียนม.ต้น ปี 2 อัจฉริยะ แต่ไร้เพื่อนจึงไม่ไปโรงเรียน วันนึงพ่อของเขา ทากามิเนะ เซย์ทาโร่ ได้พบเด็กชายคนหนึ่งชื่อ กัช เบล มาจากป่าในประเทศอังกฤษ จึงช่วยเหลือ ซึ่งภายหลังจากที่กัชที่ความจำเสื่อมจึงอยากตอบแทน จึงถูกสั่งเป็นของขวัญวันเกิด คือไปเป็นพี่เลี้ยงกับคอยไปดูแลคิโยมาโระ เพื่ออบรมสั่งสอนให้หาเพื่อนได้ กับให้คิโยมาโระสืบหาเบาะแสอ่านเขียนตัวหนังสือ
พอคิโยมาโระรู้ว่ากัชปล่อยพลังไฟฟ้าออกมา หลังจากที่ตนเผลออ่านมนต์ในหนังสือ ไม่กี่วันต่อมาไปช่วยเพื่อนจากโจรด้วยพลังของหนังสือจนได้เพื่อนเพิ่ม แต่ก็ถูกปีศาจที่เหมือนกัชไล่ล่าแต่พวกตนก็ชนะมาได้
ต่อมาทั้งคู่ได้พบบราโก้กับเชอร์รี่ที่มาบอกถึงเรื่อง เด็กปีศาจ 100 ตน ที่พกหนังสือมนต์ตนละเล่ม จากโลกปปีศาจถูกส่งมากระจัดกระจายทั่วโลกมนุษย์ออกตามหาเจ้าของหนังสือของตัวเองที่อ่านมนต์ในหนังสือออก จึงจับคู่กันไปท้าสู้กับปีศาจ ปีศาจที่หนังสือถูกเผา ปีศาจจะถูกส่งกลับโลกปีศาจ ปีศาจที่เหลือดรอดเป็นคนสุดท้ายคือได้เป็นราชาองค์ใหม่
ในตอนแรกกัชไม่เข้าใจความหมายของการเป็นราชา พวกปีศาจที่มาท้าสู้กับตน เพราะตนนั้นกระจอก แต่สู้ชนะมากมาย กับเห็นเด็กปีศาจที่ชื่อคอลถูกมนต์ครอบงำ เพราะไม่อยากสู้ เขาก็ได้ตั้งเป้าที่จะเป็นราชาที่อ่อนโยน
แต่พอปีศาจเหลือ 70 ตน หนังสือก็เรืองแสงบอกปีศาจที่เหลือรอด กัชได้เป็นเพื่อนกับเด็กปีศาจในโลกปีศาจอย่าง เคนโจเม่ ทีโอ กับม้าเหล็ก(ปีศาจที่ยังหาเจ้าของไม่ได้) หว่องเล คิด กับได้รู้เบาะแสว่าป่าที่กัชเคยอยู่ที่อังกฤษนั้น แท้จริงในอดีตตอนกัชมาที่โลกหาเจ้าของหนังสือไม่เจอ จึงอยู่ในป่า แต่วันนึงถูกเด็กปีศาจที่หน้าเหมือนตนทำร้ายกับถูกลบความจำไป แต่ก็กลับมาจำได้เฉพาะตอนอยู่บนโลกเท่านั้น กับอะพอลโลอดีตเจ้าของหนังสือของรอปปุสได้บอกเบาะแสว่าคนที่หน้าเหมือนกัช ชื่อ เซออน
ต่อมาคิโยมาโระไปพบแผ่นหินประหลาดที่มีรูปปีศาจกับอักษรโลกปีศาจ เป็นเบาะแสถึงศึกชิงราชาโลกปีศาจเมื่อพันปีก่อน แต่ไขปริศนาไม่ออก กับหนังสือบอกว่าปีศาจเหลืออยู่ 40 ตน กับปีศาจที่เป็นคู่ปรับของบราโก้ที่ชื่อโซฟีสก็รวบรวมแผ่นหินสร้างกองทัพปีศาจเมื่อพันปีก่อน ถึง 40 ตน กับจับมนุษย์ที่เป็นลูกหลานของเจ้าของหนังสือจับมาทดลองควบคุมจิตใจให้เชื่อฟังอ่านมนต์ตามคำสั่ง พอสร้างกองทัพสำเร็จก็ไปไล่ล่าปีศาจที่เหลืออยู่
ทางคิโยมาโระกับกัชก็สู้ไม่ไหว แต่โชคดีที่ดร.ปริศนากับคิดไปขอความร่วมมืออพอลโลไปรวบรวมปีศาจมาร่วมมือกันได้แก่ ทีโอ เครโจเม่ หว่องเล กับให้ม้าเหล็กที่เพิ่งหน้าเจ้าของหนังสือพบมาร่วมทีมปราบกองทัพของโซฟีส ที่ใช้หินแสงจันทร์ควบคุมนุษย์ที่ใช้หนังสือของปีศาจเมื่อพันปีก่อน จนสำเร็จ ทางบราโก้กับเชอร์รี่สู้ตัดสินกับโซฟีส จนชนะ ช่วยโกโก้ กับขู่จนโซฟีสยอมลบความทรงจำของโกโก้เรื่องโซฟีสทั้งหมดตามสัญญา
หลังจากนั้น ก็มีปีศาจที่ชื่อคอรัล Q มาท้าสู้แพ้กัช แต่ก่อนหายไปบอกว่ารู้เรื่องโซฟีสกับปีศาจที่เหลืออยู่คือพวกเก่งๆ และเบาะแสเรื่องฟาอูโด้นิดนึง
ต่อมาปีศาจที่ชื่อ ลีโอ ได้รวบรวมปีศาจที่เหลือรอด ที่มีมนต์ระดับดีโอก้าสร้างกลุ่ม เพื่อทำลายผนึกของสิ่งปลูกสร้างยักษ์ที่ชื่อฟาอูโด้ กับใช้คำสาปทำให้เจ้าของหนังสือของปีศาจที่มีมนต์ระดับดีโอก้ามาร่วมมือ ถ้าปลดผนึกฟาอูโด้ไม่ได้ตามกำหนด มนุษย์คู่หูจะต้องตายเพราะคำสาป หว่องเลที่ไม่อยากทำจึงต้องยอมช่วยลีเอน
พวกกัชได้เบาะแสจากปีศาจปริศนาเรื่องฟาอูโด้ ก็พบกับปีศาจที่ชื่อมอมอนมีสัมผัสจับคลื่นปีศาจตัวอื่นจึงไปขอร้องกับเตือนสติให้ร่วมมือ กับเคนโจเม่เผลอบอกเบาะแสว่า สิ่งปลูกสร้างยักษ์นั้นคือผนึกของปีศาจที่มีขนาดยักษ์ใหญ่กว่าภูเขาหลายเท่า พวกกัชร่วมเดินไปที่ฟาอูโด้ เพื่อช่วยพวกคนที่โดนคำสาปกับหาทางส่งฟาอูโด้กลับโลกปีศาจ พอทำลายผนึกได้ ลีโอชวนพวกปีศาจยอมเป็นพวก เพื่อไล่ล่าปีศาจที่เหลือ ทางพวกกัชก็หาทางรับมือกับถ่วงเวลารอเครื่องส่งฟาอูโด้กลับโลกปีศาจทำงาน กัชสู้เสมอกับลีโอ แต่คิโยมาโระถูกลูกหลงจาการต่อสู้จนตาย กับกัชที่โกรธแค้นจนพลังในตัวตื่นขึ้นมา พวกกัชจึงรักษาคิโยมาโระทัน แต่ก็สาหัสจึงให้นอนพักฟื้น ทางลีโอก็ถูกเซออนทำร้ายชิงฟาอูโด้ไปก็สั่งให้ปีศาจพวกลีโอยอมเป็นพวกกับแบ่งพลังให้เก่งกว่าเดิม กับคุมด่านต่างๆ ก่อนถึงสมอง ดร.ปริศนาก็รวบรวมปีศาจให้ตามมาช่วยคือเท็ดกับบารี่ ส่วนบราโก้คอยถ่วงเวลาข้างนอก พอพวกกัชแพ้หมด คิโยมาโระฟื้นพอดีจัดการพวกปีศาจที่เหลืออยู่ กับสู้ตัดสินกับเซออน จนรู้ว่าแท้จริงเซออนคือพี่ชายฝาแฝดของกัช โดยพ่อของทั้งคู่คือราชาโลกปีศาจ พอกัชใช้บาโอ แต่พลังแรงกว่าเดิมกัดกินเจ้าของ พอพวกทีโอถูกช่วย กัชใช้บาโอตัดสินกับเซออนอีกที จนความเกลียดชังในตัวเซออนกับดิวโฟหายไป ทางเซออนที่แพ้จนหมดสติ ก็เห็นความจำของกัชที่ชิงมาจนรู้ว่าพ่อจงใจมอบบาโอให้กัช กับมอบจิตใจด้านลบให้ตน โดยฝึกเซออนสารพัดเผื่อตอนที่กัชถูกพลังครอบงำ เซออนได้ส่งกัชกลับโลกปีศาจ กับชีวิตที่กัชอยู่อย่างเจ็บปวด แต่ก็มีความหวังพอรู้ว่ามีครอบครัวจะเจอกันอีกที พอเซออนฟื้นก็ขอโทษ คืนความจำกับมอบพลังทั้งหมดให้ กับจดหมายบอกลาก่อนหายไป แต่กุญแจควบคุมฟาอูโด้พัง ฟาอูโด้ถึงญี่ปุ่นเกิดคลั่ง พวกกัชจึงเร่งรวบรวมทุกคนในตัวฟาอูโด้ส่งผ่านเครื่องวาร์ปไปข้างนอก โดยคิโยมาโระกับกัชใช้บาโอที่มีพลังของเซออนปราบฟาอูโด้ลงได้ จนเครื่องส่งฟาอูโด้กลับโลกปีศาจทำงาน
หลังจากนั้นดิวโฟที่ได้สติก็เข้าใจว่าตนควรเริ่มต้นชีวิตใหม่ กับทางคิโยมาโระเรียนม.3 ใช้ชีวิตตามปกติ แต่พลัง Answer Talker จากผ่านความตาย พลังก็ปิดตัว แต่ได้รู้เบาะแสจากจดหมายของเซออนว่า ผ้าคลุมของกัชยืดหดเหมือนของเซออน กับคำใบ้ถึงความจริงของศึกชิงราชาโลกปีศาจ และอาชูลอนมาก็ท้าสู้วัดกำลังกับจากไป
ตอนปีศาจเหลืออยู่ 10 ตน จนรู้ว่าแท้จริง หลังจากเริ่มศึกผ่านมาเกือบ 2 ปี ปีศาจที่โลกปีศาจคือผีไร้ร่าง กับมีกฏให้ราชามีอำนาจดั่งเทพคือสร้างโลกปีศาจในอุดมคติกับมีสิทธิเลือกลบปีศาจได้ตามใจ
ทางอาสที่สู้แพ้โกมไปไม่นาน เอรี่มาบอกพวกกัชให้สู้ต่อ อาชูลอนจึงบอกเรื่อง โกมคือพวกเคลียร์ที่เริ่มไล่ล่าปีศาจ กัชกับอาชูลอนจึงรีบไไปช่วยบราโก้จากเคลียร์ แต่เคลียร์ถูกอาชูลอนก่อนแพ้ทำร้านจนสาหัส จึงหนีไปฟื้นตัวเป็นเวลา 10 เดือน ก่อนได้ร่างสมบูรณ์ ทางกัชกับบราโก้ที่เจ็บหนักพอฟื้นตัวจึงไปรวมตัวกับทุกคนที่บ้านคิโยมาโระเพื่อปรึกษาแผน พอดิวโฟที่รู้เรื่องจึงมาแนะนำกับฝึกสอนทุกคน คือให้กัชฝึกกำลังกับใช้ผ้าคลุม ทีโอฝึกควบคุมแฝง บราโก้ฝึกไปใช้ชีวิตในสนามแม่เหล็กแรงทั่วไป ม้าเหล็กไปแอฟริกาาเพื่อฝึกเอาตัวรอด กับเคนโจเม่ฝึกดึงพลังมนต์ออกมา กับคู่หูทุกคนฝึกดึงพลังใจให้ได้เต็มที่
พอผ่านไป 8 เดือน เคนโจเม่เป็นเพื่อนกับปาปีเปียว แต่ทั้งคู่ถูกโกมไล่ล่า ทางโกมที่สู้แพ้ แต่เคลียร์ก็ทำลายหนังสือของคู่จนโกมหนีไป โกมที่ถูกเตือนสติจึงกลับตัวไปท้าสู้แพ้เคลียร์ แต่ก็รีบไปหากัชเพื่อบอกที่อยู่กับเคลียร์กับขอให้เผาหนังสือ
4 วันต่อมา ได้เขียนจดหมายหาทุกคนที่เคยร่วมต่อสู้ตั้งแต่โซฟีสให้รู้ถึงเรื่องศึกราชากับเคลียร์ ทางเคลียร์โจมตีใส่กัชกับทีโอที่เป็นนกต่อ แต่ม้าเหล็กมาช่วยพวกกัชทันกับรวมตัว สุดท้ายทีโอที่เจ็บหนักจนหนังสือถูกเผา กับม้าเหล็กที่สาหัสฝืนไปพวกกัชไปต่อเท่าที่ทำได้ แต่ซันบีมขอให้เมงุมิเผาหนังสือ เพราะถ้าไม่ทำม้าเหล็กได้หมดแรงตายแน่ บราโก้ที่ไปถึงเคลียร์ก่อนจึงออมมือสู้ถ่วงเวลา พอกัชไปถึงทั้งคู่ไล่ต้อนเคลียร์จนราบรื่น แต่เคลียร์ใช้ชินเคลียร์ แท้จริงเคลียร์คือปีศาจที่ถูกมนต์ครอบงำกลายเป็นปีศาจขนาดยักษ์ไล่ต้อนทั้งคู่ กัชที่ไม่ยอมฝืนสู้จนเพื่อนเด็กปีศาจในศึกนี้มาช่วยมอบมนต์ระดับชินของแต่ละคนมาช่วยปราบเคลียร์ลงได้ กับรู้ว่าเป้าหมายของศึกชิงราชาโลกปีศาจ เพื่อหาผู้มีคุณสมบัติของการเป็นราชาที่แท้จริง จนปีศาจเหลือแค่กัชกับบราโก้ คิโยมาโระขอเวลาผ่อนไปอีก 3 เดือน เพื่อให้เรียนจบม.3
3 เดือนต่อมา กัชกับบราโก้สู้ตัดสินกัน ผลคือกัชชนะได้เป็นราชา บอกลากับคิโยมาโระ
ไม่กี่เดือนต่อมา เหล่าเด็กปีศาจ 100 ได้เขียนจดหมายผ่านมิติมาสู่เจ้าของหนังสือเพื่อบอกถึงชีวิตเป็นยังไงกันบ้าง แค่ฉบับเดียวเท่านั้น
ยูสซัมบอดี
"ยูสซัมบอดี" (Use Somebody) เป็นซิงเกิลที่ 2 จากอัลบั้ม Only by the Night ผลงานสตูดิโออัลบั้มชุดที่สี่ของวงคิงส์ออฟลีออน ออกเมื่อ 8 ธันวาคม ค.ศ. 2008 มิวสิกวิดีโอปฐมทัศน์ครั้งแรกทางหน้ามายสเปซของวงเมื่อ 4 พฤศจิกายน ค.ศ. 2008
เมื่อ 7 ธันวาคม ค.ศ. 2008 คาเลบแห่งวงคิงส์ออฟลีออนพูดว่า ในช่วงเวลาเดียวกันตอนนี้ ปี 2007 ขณะที่เขายังออกทัวร์อยู่ พวกเขามีเรื่องขัดแย้งกันขณะอยู่ที่เมืองกลาสโกว์ ก่อนคอนเสิร์ตที่เกิดขึ้นในวันจันทร์ที่ 3 ธันวาคม ค.ศ. 2007 เขาพูดว่า "ยูสซัมบอดี" เขียนขึ้นมา โดยเขาเอ่ยถึงการเขียนเพลงนี้ว่าให้กับเมืองกลาสโกว์และผู้ชมที่ SECC ในคืนวันนั้น
ซิงเกิลได้รับกระแสตอบรับด้านยอดการออกอากาศอย่างดีในสแกนดินาเวีย อย่างฟินแลนด์และสวีเดน เช่นเดียวกับไอร์แลนด์ สหราชอาณาจักรและออสเตรเลีย ที่มียอดอันดับ 1 ของการออกอากาศบนชาร์ตออฟฟิเชียลแอร์เพลย์ นาน 6 สัปดาห์ติดต่อกัน
"ยูสซัมบอดี" ได้รับการเสนอชื่อเข้าชิงรางวัลแกรมมี่ครั้งที่ 52 ในสาขาเพลงประจำปี แผ่นเสียงประจำปี และศิลปินร็อกยอดเยี่ยมประเภทคู่หรือกลุ่ม และเพลงร็อกยอดเยี่ยม ซึ่งเพลงนี้ได้รับ 3 รางวัลหลังไป
พ.ศ. 765
พุทธศักราช 765 ใกล้เคียงกับ
โซลอีทเตอร์
โซลอีทเตอร์ ; (Soul Eater) หรือในชื่อภาษาไทยว่า ยมทูตแสบสายพันธุ์ซ่า เป็นการ์ตูนญี่ปุ่น วาดภาพและแต่งเรื่องโดย สิริ อำไพรพร โดยมีเนี้อเรี่องเกี่ยวข้องกับกลุ่มหลัก 3 กลุ่ม ณ โรงเรียนช่างเฉพาะกิจผลิตอาวุธหรือชิบุเซ็น ซึ่งมีผู้ใช้อาวุธและอาวุธที่สามารถเปลี่ยนรูปร่างเป็นมนุษย์ได้ โดยมีเป้าหมายหลักคือทำให้อาวุธกลายเป็น “เดธไซส์″ โดยการเก็บวิญญาณของคิชิน 99 ดวง และ วิญญาณของแม่มด 1 ดวง แต่ถ้าหากทำไม่สำเร็จจะต้องเริ่มต้นหาวิญญาณใหม่ทั้งหมด โดยเดธไซส์จะสามารถใช้เป็นอาวุธสำหรับท่านยมทูตได้
เรี่องนี้เคยตีพิมพ์เป็นเรี่องสั้นแบบตอนเดียวจบ 3 ตอน และหลังจากเรี่องนี้ได้รับความนิยมก็ได้เรี่มตีพิมพ์เป็นเรี่องยาวลงนิตยสารโชเน็งกังกังรายเดือนของบริษัทสแควร์เอนิกซ์ตั้งแต่ 12 พฤษภาคม พ.ศ. 2547 ถึง 12 สิงคาคม พ.ศ. 2556 โดยรวมเล่มได้ทั้งหมด 25 เล่ม และได้มีเรี่องแยกออกจากเรี่องหลักคือ โซลอีทเตอร์ น็อต! ชึ่งมีเรี่องราวก่อนภาคหลัก ตีพิมพ์ลงนิตยสารเดียวกัน ตั้งแต่ 12 มกราคม พ.ศ. 2554 ถึง 10 พฤศจิกายน พ.ศ. 2557 ในประเทศไทย ฉบับมังงะได้ลิขสิทธิ์โดยสยามอินเตอร์คอมิกส์ตีพิมพ์เป็นฉบับภาษาไทย โดยได้ตีพิมพ์มังงะภาคหลักครบทั้ง 25 เล่ม ส่วน โซลอีทเตอร์ น็อต! ได้ตีพิมพ์มาแล้ว 4 เล่ม
เรี่องนี้ได้ถูกสร้างสรรค์เป็นอนิเมะโดยโบนส์ ออกฉายทางสถานีโทรทัศน์ทีวีโตเกียว เริ่มออกอากาศในวันที่ 7 เมษายน พ.ศ. 2551 จนถึงวันที่ 30 มีนาคม พ.ศ. 2552 จำนวนออกอากาศทั้งหมด 51 ตอน และได้ออกอากาศในประเทศไทยโดยสถานีโทรทัศน์ ทรูวิชั่นส์ ช่องทรูสปาร์ค ตั้งแต่วันที่ 11 กุมภาพันธ์ พ.ศ. 2553 จนถึงวันที่ 5 สิงหาคม พ.ศ. 2553 เวลา 20.50 น. และได้นำมาออกอากาศซ้ำอีกครั้ง ตั้งแต่วันที่4 กันยายน พ.ศ. 2553 เวลา 21.30 น. และจัดทำในรูปแบบ VCD และ DVD โดย โรส มีเดีย และได้รับการออกอากาศทางช่องแก๊งการ์ตูน ส่วน โซลอีทเตอร์ น็อต! ได้ถูกทำเป็นอนิเมะความยาว 12 ตอนโดยสตูดิโอเดียวกัน เริ่มออกฉายทางทีวีโตเกียวตั้งแต่ 8 เมษายน พ.ศ. 2557 ถึง 2 กรกฎาคม พ.ศ. 2557
เนื้อเรื่อง
ในตอนแรกของเรื่อง เปิดตัวโดยมากะ อัลบาร์น ผู้ใช้อาวุธ กับอาวุธเคียวปีศาจ โซล อีทเตอร์ สามารถรวบรวมไข่วิญญาณ คิชิน ได้ 99 ดวง และเมื่อได้วิญญาณของแม่มดอีก 1 ดวงก็จะทำให้ อาวุธกลายเป็น เดธไซส์ได้ แต่ผลสุดท้ายทั้งคู่ได้วิญญาณดวงสุดท้ายที่ไม่ใช่วิญญาณของแม่มด แต่กลับกลายเป็นวิญญาณของแมวที่ชื่อว่า แบลร์ ท่านยมทูตจึงทำการให้ทั้งสองจึงต้องเริ่มรวบรวมวิญญาณใหม่และต้องร่วมมือกับ แบล็คสตาร์และสึบากิ ในบทเรียนซ่อมที่ท่านยมทูตได้กำหนดให้
โรงเรียนช่างเฉพาะกิจผลิตอาวุธชิบุเซ็น
โรงเรียนช่างเฉพาะกิจผลิตอาวุธชิบุเซ็น (Shinigami Buki Shokunin Senmon Gakkō) เป็นสถาบันที่ก่อตั้งขึ้นเพื่อผลิตอาวุธที่ใช้ในการรักษาความสงบสุขและป้องกันการตื่นขึ้นของ "คิชิน" โดยมีท่านยมทูตเป็นผู้ดูแลทั้งในชิบุเซ็นและเดธซิตี้ และมีเหล่าเด็กนักเรียนทั้งผู้ใช้อาวุธและอาวุธอยู่ที่นี่ด้วย สถาบันนี้ตั้งอยู่ที่ เดธซิตี้ (Death City) ในรัฐเนวาดา ประเทศสหรัฐอเมริกา
คิชิน (Kishin :: Evil Demon Gods) ปีศาจที่เคยเกือบจะทำลายโลกใบนี้มาแล้วปัจจุบันถูกผนึกอยู่ใต้ดินของชิบุเซ็น
สาเหตุการเกิดคิชิน คือ การที่ผู้ใช้หรืออาวุธละเมิดกฎโดยการกินวิญญาณที่ไม่อยู่ในลิสต์หรือวิญญาณผู้บริสุทธิ์ จนอาวุธนั้นมีพลังเพิ่มขึ้นจากนั้น อาวุธถูกผู้ใช้ก็กินเข้าไปอีกที กลายเป็นคิชิน ทำให้เป็นภัยคุกคามสำหรับเดธซิตี้ และเป็นจุดประสงค์ที่ต้องก่อตั้งชิบุเซ็นขึ้นมา เพื่อป้องกันไม่ให้เกิดเหตุนี้
วิญญาณของคิชิน คือ วิญญาณของมนุษย์ที่กินวิญญาณของมนุษย์ธรรมดาเข้าไปมากมาย หรือคนที่มความผิดถึงระดับกลายป็นคนเลวเกินจนกลับตัวไม่ได้ จนเปลี่ยนเป็นปีศาจและไม่อาจกลับมาเป็นมนุษย์ธรรมดาได้แล้ว และยังมีความเสี่ยงที่อาจจะกลายเป็นคิชินได้ จึงเป็นหน้าที่ของชิบุเซ็นที่จะต้องกำจัดเสียแต่เนิ่นๆ ข้อสังเกต :: วิญญาณมนุษย์จะมีสีฟ้า แต่ไข่วิญญาณคิชินจะมีสีแดงจ้าและวิญญาณแม่มดจะเป็นสีม่วง
ผู้ใช้อาวุธ (Meisters) มนุษย์ผู้ใช้อาวุธ ที่มีพลังวิญญาณประสานกับอาวุธใช้สู้
อาวุธ (Weapon) มนุษย์ที่มีรูปแบบวิญญาณแตกต่างจากมนุษย์ทั่วไป จึงทำให้สามารถเปลี่ยนรูปร่างไปเป็นอาวุธได้ หรือสามารถเปลี่ยนบางส่วนของร่างกายเป็นอาวุธเพื่อต่อสู้ได้
เดธไซส์ (Death Scythe) อาวุธที่ได้กินวิญญาณไข่ของคิชิน 99 ดวง และวิญญาณแม่มด 1 ดวง เมื่อกลายเป็นเดธไซต์แล้วก็จะกลายเป็นอาวุธของยมทูต เพราะท่านยมทูตไม่อาจไปจากชิบุเซ็นได้ จึงจำเป็นต้องส่งเดธไซส์ไปนำทัพตามสถานที่ต่างๆทั่วโลกเพื่อดูแลรักษาความสงบสุข แต่ก็มีความเสี่ยงอยู่คือ อาวุธต้องกินวิญญาณแม่มด หลังจากที่กินวิญญาณไข่ของคิชิน 99 ดวงเท่านั้น ถ้าเกิดว่ากินวิญญาณอื่นเข้าไป จำนวนวิญญาณที่อาวุธกินเข้าไปจะกลายเป็นศูนย์ทันที แต่ในกรณีที่อาวุธกินวิญญาณของคนดีที่มีพลังวิญญาณมากกว่าคนปกติถึง 99 เท่า กับกินวิญญาณแม่มดเข้าไปอีกดวงหนึ่งก็จะกลายเป็นเดธไซส์
แม่มด(Witch) ผู้หญิงที่มีพลังเวทในตัวกับสามารถใช้ได้ โดยจะมีวิญญาณเป็นสีม่วง
เพลงประกอบในโซลอีทเตอร์
เพลงเปิด หมายเหตุ : ตอนที่ 51 ไม่ขึ้นเพลงเปิด
เพลงปิด
เพลงประกอบในโซลอีทเตอร์ น็อต!
เพลงเปิด
เพลงปิด
ฟาโรห์ดเจดคาเร เซไม
ดเจดคาเร เซไม อาจเป็นฟาโรห์แห่งอียิปต์โบราณจากช่วงราชวงศ์ที่แปดในสมัยช่วงระหว่างกลางที่ 1 พระนามของพระองค์ปรากฏอยู่แค่เพียงในบันทึกพระนามกษัตริย์แห่งอไบดอสเท่านั้น เนื่องจากบันทึกพระนามกษัตริย์แห่งอไบดอสเป็นหลักฐานหลักในการยืนยันการอยู่ของราชวงศ์ที่เจ็ดและแปด (รวมกัน) และไม่พบหลักฐานชั้นต้นร่วมสมัยหรือสิ่งปลูกสร้างที่มีพระนามของพระองค์
เบตชิอัน
เบตชิอัน ( Beth Šəān; بيسان, , Beisan or Bisan) เป็นนครในเขตนอร์เทิร์นดิสตริกต์ ในประเทศอิสราเอล ทางตะวันตกของแม่น้ำจอร์แดน มีการตั้งถิ่นฐานตั้งแต่ยุคสัมฤทธิ์ (3,000-2,000 ปีก่อนคริสต์ศักราช) เป็นพื้นที่ที่พบโบราณวัตถุก่อนยุคอิสราเอไลต์จำนวนมาก มีความสำคัญตั้งแต่สมัยชนเผ่าฮิตไทต์ อียิปต์ยุคต้น และโรมันโบราณ ตกอยู่ใต้การปกครองของอาหรับใน ค.ศ. 636
พ.ศ. 766
พุทธศักราช 766 ใกล้เคียงกับ
พ.ศ. 767
พุทธศักราช 767 ใกล้เคียงกับ
ไจโรไบคิวโพลาห้าเหลี่ยมอีลองเกต
ไจโรไบคิวโพลาห้าเหลี่ยมอีลองเกต (elongated pentagonal gyrobicupola) เป็นทรงหลายหน้า (polyhedron) ที่เกิดจากการนำไจโรไบคิวโพลาห้าเหลี่ยม (pentagonal gyrobicupola: J31) มาแทรกปริซึมสิบเหลี่ยม (decagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 20 หน้า และหน้ารูปห้าเหลี่ยมปรกติ 2 หน้า รวม 32 หน้า รูปทรงนี้มี 30 จุดยอด 60 ขอบ และเป็นทรงตันจอห์นสันหมายเลข 39 (Johnson solid: J39)
เชมัส โคลแมน
เชมัส โคลแมน (Séamus Coleman) เกิดเมื่อวันที่ 11 ตุลาคม ค.ศ. 1988 เป็นนักฟุตบอลชาวไอริช ตำแหน่งแบ็กขวา ปัจจุบันเล่นให้กับสโมสรฟุตบอลเอฟเวอร์ตัน ในพรีเมียร์ลีก และเป็นกัปตันทีมชาติสาธารณรัฐไอร์แลนด์คนปัจจุบัน
ภูริต ภิรมย์ภักดี
ภูริต ภิรมย์ภักดี หรือชื่อเดิม สันต์ ภิรมย์ภักดี (ชื่อเล่น เต้) เกิดเมื่อวันที่ 12 มกราคม พ.ศ. 2520 เป็นนักธุรกิจและนักร้องชาวไทย ภูริตเป็นทายาทคนโตของตระกูลภิรมย์ภักดี ถือเป็นรุ่นที่ 4 ปัจจุบันดำรงตำแหน่งประธานเจ้าหน้าที่บริหารและกรรมการผู้จัดการใหญ่ บริษัท บุญรอดบริวเวอรี่ จำกัด
ประวัติ
ปี 2547 ภูริตเข้าทำงานบริษัท บุญรอดบริวเวอรี่ จำกัด อย่างเต็มตัวในตำแหน่งผู้จัดการฝ่ายพัฒนาธุรกิจและฝ่ายการตลาดผลิตภัณฑ์กลุ่มนอนแอลกอลฮอล์ และถือเป็นเป็นนักธุรกิจรุ่นใหม่ ที่มีแนวทางการทำงานเชิงรุก การอยู่ในตำแหน่งการพัฒนาธุรกิจ กระทั่งปี 2553 ได้รับการแต่งตั้งเป็นกรรมการบริหารบริษัท บุญรอดบริวเวอรี่ จำกัด และก้าวขึ้นสู่ตำแหน่งประธานเจ้าหน้าที่บริหาร บริษัท บุญรอดเทรดดิ้ง ซึ่งเป็นบริษัทที่ทำหน้าที่ดูแลเรื่องการตลาดและช่องทางการจัดจำหน่ายให้กับสินค้าในเครือของบุญรอดบริวเวอรี่ ในปี 2559 จนถึงปัจจุบัน
นอกจากผลงานที่สร้างความสำเร็จให้กับสินค้าหลัก ได้แก่ เบียร์ โซดา น้ำดื่ม แล้ว ภูริตยังสร้างผลิตภัณฑ์ในกลุ่มนอนแอลกอฮอล์ เช่น สาหร่ายมาชิตะ น้ำแร่เพอร์รา อีกทั้งยังเป็น Key man ในการสร้างพันธมิตรทางธุรกิจที่หลากหลายให้กับบริษัทฯ อาทิ บริษัท มารุเซ็น ที จำกัด (ประเทศญี่ปุ่น) ผู้ผลิตและจัดจำหน่ายชาเขียวญี่ปุ่น (Japanese Green Tea) ของประเทศญีปุ่นและส่งออกไปในหลายประเทศทั่วโลก, บริษัท ซังโกะ เซกะ จำกัด ผู้ผลิตและจำหน่ายขนมอบกรอบและ บริษัท เค เจ ซี อินเตอร์ฟู้ด จำกัด ผู้ผลิตสาหร่ายจากประเทศเกาหลี ในปี 2561 ภูริตยังเป็นกำลังหลักในการจัดตั้งบริษัท Singha Ventures  ซึ่งเป็นบริษัทร่วมลงทุน หรือ CVC (Corporate Venture Capital) ในธุรกิจ Start Up ทั่วโลก โดยภูริตรับผิดชอบในด้านการบริหารองค์กร ในตำแหน่งประธานกรรมการบริหาร
ภูริตยังมีอีกหนึ่งบทบาทในวงการบันเทิงกับการเป็นสมาชิกวงดนตรี กรุงเทพมาราธอน (Krungthep Marathon) ตำแหน่ง นักร้องนำ พร้อมสมาชิกวงอีก 3 คน ได้แก่ ปาย – กอบชัย ข่วงอารินทร์ (กีตาร์), นะ – ธนวิตร พงษ์เจริญ (เบส) และ อู๋ – ยศทร บุญญธนาภิวัฒน์ (กลอง) มีผลงานออกมาแล้วสองอัลบั้ม คืออัลบั้ม The Winner และอัลบั้ม 7912 ภายใต้สังกัด สไปร์ซซี่ ดิสก์ (SPICY DISC) และยังมีผลงานเพลงเป็นที่รู้จักมากมาย เช่น "หากความรักฟังอยู่" เพลงประกอบละคร บันไดดอกรัก (พ.ศ. 2554), "เมื่อไหร่จะได้พบเธอ" เพลงประกอบละคร พรพรหมอลเวง (พ.ศ. 2556), "น้ำตา" เพลงที่ภูริต แต่งเนื้อร้องและขับร้องด้วยตัวเอง เพื่อถ่ายทอดจากความรู้สึก ต่อการจากไปของเพื่อนรุ่นน้อง ประชาธิป มุสิกพงศ์ (สิงห์) มือกีตาร์วง Sqweez Animal (พ.ศ. 2558), เพลง "ปลายรุ้ง" เพลงประกอบละคร ตามรักคืนใจ ที่ได้ร้องร่วมกับน้องนิษา ลูกสาวของภูริต (พ.ศ. 2558)
ในปี 2560 ได้รับเชิญเป็น 1 ในนักร้องปริศนาของรายการ The Mask Singer หน้ากากนักร้อง ซีซันที่ 3 ในนามหน้ากากยูนิคอร์น นอกจากนี้ภูริตยังใช้เวลาในวันว่างกับกีฬา Extreme ทั้งการแข่งรถยนต์, Snowboard, มวยไทย ฯลฯ ลงแข่งรถยนต์ในหลายรายการตั้งแต่เด็กจนถึงปัจจุบัน สามารถทำผลงานคว้าแชมป์หลายรายการทั้ง อาทิ แชมป์อันดับ 1 ในการแข่งขันรถยนต์ Thailand Grand Touring Championship ประเภททีม Concept Car (พ.ศ. 2541) แชมป์อันดับ 1 ของตารางคะแนนรวมตลอดฤดูกาลในการแข่งขันรถยนต์ GT Asia Series รุ่น GTC (พ.ศ. 2559) รองแชมป์การแข่งขันรถยนต์ Audi LMS Cup สนามบุรีรัมย์ (พ.ศ. 2559) และล่าสุดกับตำแหน่งแชมป์การแข่งขันรถยนต์รายการ Audi R8 LMS Cup ในปี 2017 ที่แข่ง 5 สนามใน 4 ประเทศ
กีฬามวยไทยเป็นอีกกีฬาที่ภูริตหลงใหลมาตั้งแต่เด็กและยังคงฝึกฝนอยู่ในปัจจุบัน รวมทั้งยังเป็นเจ้าของโรงเรียนมวยไทย RSM Academy รวมทั้งเป็นผู้สนับสนุนให้กับนักมวยไทย บัวขาว บัญชาเมฆ และสนับสนุนค่ายมวยบัญชาเมฆ
พ.ศ. 769
พุทธศักราช 769 ใกล้เคียงกับ
กลุ่มอาการวาเตอร์
กลุ่มอาการวาเตอร์ หรือ ภาวะพบร่วมแวคเติร์ล (VATER/VACTERL syndrome/association) เป็นภาวะพบร่วมอย่างหนึ่งของความผิดปกติแต่กำเนิดซึ่งมิได้เกิดแบบสุ่ม สาเหตุที่ยังคงใช้คำว่าภาวะพบร่วม (association) แทนคำว่ากลุ่มอาการ (syndrome) เนื่องจากแม้ความผิดปกติเหล่านี้จะมีส่วนเชื่อมโยงกันแต่ก็ยังไม่เป็นที่ทราบว่ายีนและชุดของยีนใดเป็นสาเหตุของความผิดปกติเหล่านี้
พ.ศ. 768
พุทธศักราช 768 ใกล้เคียงกับ
เราเตอร์
เราเตอร์ (router) เป็นอุปกรณ์คอมพิวเตอร์ที่ทำหน้าที่หาเส้นทางและส่ง(forward)แพ็กเกตข้อมูลระหว่างเครือข่ายคอมพิวเตอร์ ไปยังเครือข่ายปลายทางที่ต้องการ เราเตอร์ทำงานบนเลเยอร์ที่ 3 ตามมาตรฐานของ OSI Model
เราเตอร์เชื่อมต่อเข้ากับสองเส้นทางหรือมากกว่าจากเครือข่ายที่แตกต่างกัน (ต่างจากสวิทช์ที่เชื่อมต่อสายข้อมูลภายในเครือข่ายเดียวกัน) เมื่อแพ็คเก็ตข้อมูลเข้ามาจากเส้นทางหนึ่ง เราเตอร์จะอ่านข้อมูล address ที่อยู่ในแพ็คเก็ตเพื่อค้นหาปลายทางสุดท้าย จากนั้น, ด้วยข้อมูลในตารางเส้นทางหรือนโยบายการส่ง, จะส่งแพ็กเก็ตไปยังเครือข่ายข้างหน้าตามเส้นทางนั้น เราเตอร์จะดำเนินการ "กำกับการจราจร" บนเส้นทางนั้นด้วย แพ็คเก็ตข้อมูลโดยทั่วไปจะถูกส่งจากเราเตอร์หนึ่งไปยังอีกเราเตอร์หนึ่งผ่านเครือข่ายที่เป็น Internetwork จนกว่าจะถึงโหนดปลายทาง
เราเตอร์ประเภทที่คุ้นเคยมากที่สุดคือ เราเตอร์ที่บ้านและสำนักงานขนาดเล็ก ที่เพียงส่งผ่านข้อมูลเช่นหน้าเว็บ, อีเมล์, IM และวิดีโอระหว่างเครื่องคอมพิวเตอร์ที่บ้านและอินเทอร์เน็ต เราเตอร์ดังกล่าวอาจเป็นเคเบิลโมเด็มหรือ DSL โมเด็มที่เชื่อมต่อกับอินเทอร์เน็ตผ่าน ISP เราเตอร์ที่มีความซับซ้อนมากขึ้นเช่นเราเตอร์ขององค์กรธุรกิจเชื่อมต่อกับธุรกิจขนาดใหญ่หรือกับเครือข่ายผู้ให้บริการอินเทอร์เน็ต เข้ากับคอร์เราเตอร์กำลังสูงที่สามารถส่งข้อมูลไปข้างหน้าด้วยความเร็วสูงตามแนวเส้นใยแก้วนำแสงของอินเทอร์เน็ตแบ็คโบน แม้ว่าเราเตอร์โดยปกติจะเป็นอุปกรณ์ที่ทำงานด้วยฮาร์ดแวร์ก็ตาม การใช้เราเตอร์ที่ทำงานด้วยซอฟต์แวร์มีการเจริญเติบโตมากขึ้น
การประยุกต์ใช้
เมื่อเราเตอร์หลายตัวถูกใช้ในเครือข่ายที่เชื่อมต่อระหว่างกัน, เราเตอร์แลกเปลี่ยนข้อมูลเกี่ยวกับ address ปลายทางโดยใช้โพรโทคอลการกำหนดเส้นทางแบบไดนามิก เราเตอร์แต่ละตัวจะสร้างตารางแสดงรายการเส้นทางที่พอใจ ระหว่างสองระบบบนเครือข่ายที่เชื่อมโยงกัน เราเตอร์มีอินเตอร์เฟซทางกายภาพสำหรับการเชื่อมต่อเครือข่ายที่ประเภทแตกต่างกัน (เช่นสายทองแดง, ใยแก้วนำแสงหรือการส่งไร้สาย) นอกจากนี้ยังมีเฟิร์มแวร์สำหรับเครือข่ายการสื่อสารที่มีมาตรฐานของโพรโทคอลแตกต่างกัน อินเตอร์เฟซแต่ละเครือข่ายจะใช้ซอฟแวร์คอมพิวเตอร์นี้โดยเฉพาะเพื่อให้สามารถส่งแพ็กเก็ตข้อมูลไปข้างหน้าจากระบบการส่งผ่านโพรโทคอลหนึ่งไปยังอีกระบบหนึ่ง
เราเตอร์อาจถูกใช้ในการเชื่อมต่อกลุ่มตรรกะของอุปกรณ์คอมพิวเตอร์หรือเครือข่ายย่อยสองกลุ่มหรือมากกว่า ที่แต่ละกลุ่มมีที่อยู่ของเครือข่ายย่อยแตกต่างกัน ที่อยู่ของเครือข่ายย่อยที่ถูกบันทึกไว้ในเราเตอร์ไม่จำเป็นต้อง map โดยตรงเข้ากับไปยังการเชื่อมต่ออินเตอร์เฟซทางกายภาพ เราเตอร์มีสองขั้นตอนของการทำงานเรียกว่า เพลนส์ ได้แก่:
เราเตอร์อาจจัดให้มีการเชื่อมต่อภายในองค์กร, ระหว่างองค์กรธุรกิจและอินเทอร์เน็ต, และระหว่างผู้ให้บริการเครือข่ายอินเทอร์เน็ต (ISP) เราเตอร์ที่ใหญ่ที่สุด (เช่น Cisco CRS-1 หรือ Juniper T1600) เชื่อมต่อระหว่างผู้ให้บริการอินเทอร์เน็ตที่แตกต่างกันหรืออาจจะใช้ในเครือข่ายองค์กรขนาดใหญ่. เราเตอร์ขนาดเล็กมักจะให้การเชื่อมต่อสำหรับบ้านทั่วไปและเครือข่ายสำนักงาน โซลูชั่นของเครือข่ายอื่น ๆ อาจให้บริการด้วย Wireless Distribution System (WDS) ที่หลีกเลี่ยงค่าใช้จ่ายของการนำสายเคเบิลเครือข่ายเข้าไปในอาคาร
การเข้าถึง
เราเตอร์การเข้าถึงรวมทั้งรุ่น 'สำนักงาน / บ้านขนาดเล็ก (SOHO) จะวางอยู่ที่ไซต์ของลูกค้าเช่นสำนักงานสาขาที่ไม่จำเป็นต้องกำหนดเส้นทางลำดับชั้นแต่อย่างใด โดยปกติแล้วเราเตอร์เหล่านี้จะถูกปรับให้เหมาะสมกับค่าใช้จ่ายที่ต่ำ บางเราเตอร์ SOHO มีความสามารถในการทำงานกับทางเลือกของ firmwares ฟรีของลีนุกซ์เช่น Tomato, OpenWrt หรือ DD-WRT.
การกระจาย
เราเตอร์การกระจายจะรวบรวมการจราจรจากเราเตอร์การเข้าถึงหลายช่องทาง การจราจรอาจเป็นที่ไซต์เดียวกันหรือในการเก็บกระแสข้อมูลจากหลายๆไซต์จนถึงสถานที่ขององค์กรที่สำคัญ เราเตอร์กระจายมักจะรับผิดชอบในการบังคับใช้คุณภาพของบริการทั่วแวน ดังนั้นพวกมันอาจจะมีหน่วยความจำมาก การเชื่อมต่ออินเตอร์เฟซหลายๆ WAN และที่สำคัญการประมวลผลข้อมูลที่มีรูทีนการทำงานที่หลากหลาย นอกจากนี้ยังอาจให้การเชื่อมต่อไปยังกลุ่มของไฟล์เซิร์ฟเวอร์หรือเครือข่ายภายนอกอื่น ๆ
ทีโอ เจมส์
ธีโอดอร์ ปีเตอร์ เจมส์ คินแนด เทปทิคลิส์ (Theodore Peter James Kinnaird Taptiklis) เกิดวันที่ 16 ธันวาคม ค.ศ. 1984 เป็นนักแสดงชาวอังกฤษ เป็นที่รู้จักจากบทบาท เจด ฮาร์เปอร์ในซีรีส์ เบธเลม